ai4bharat/Pralekha huggingface dataset:
பிரதமர் அலுவலகம்
ஆஸ்திரேலிய தூதர்களுக்கு இந்தி மீது உள்ள ஈர்ப்பு மிகவும் உணர்வுபூர்வமானது: பிரதமர்
இந்தி தினத்தை முன்னிட்டு ஆஸ்திரேலிய தூதரக அதிகாரிகள் தங்களுக்குப் பிடித்த இந்தி பழமொழிகளை ஒப்பித்ததற்குப் பிரதமர் திரு. நரேந்திர மோடி பாராட்டு தெரிவித்துள்ளார்.
இந்தியாவுக்கான ஆஸ்திரேலிய தூதர் திரு பிலிப் கிரீன் ஓ.ஏ.எம், சமூக ஊடக எக்ஸ் தளத்தில் வெளியிட்ட பதிவுக்கு பதிலளித்து பிரதமர் கூறியிருப்பதாவது:
“உங்களது வரிகள் மற்றும் சொற்றொடர்கள் மெய்சிலிர்க்க வைக்கின்றன! இந்தி மொழி மீதான ஆஸ்திரேலிய தூதர்களின் பற்று, மிகவும் உணர்வுபூர்வமானது.”
உள்துறை அமைச்சகம்
பணிபுரியும் இடங்களில் பாலியல் தொல்லையைக் கையாளவும் தடுக்கவும் சட்டம் மற்றும் நிறுவன வரைமுறைகளை வலுப்படுத்தவும், அமைச்சர்கள் குழுவை அரசு அமைத்துள்ளது
பணிபுரியும் இடங்களில் பாலியல் தொல்லையைக் கையாளவும், தடுக்கவும் தற்போதுள்ள சட்டம் மற்றும் நிறுவன வரைமுறைகளை ஆராயவும், மத்திய அரசு இன்று  அமைச்சர்கள் குழுவை அமைத்துள்ளது. இந்தக் குழு தற்போதுள்ள விதிமுறைகளை சிறப்பாக அமல்படுத்துவதற்கும், பணியிடங்களில் பாலியல் தொல்லை தொடர்பான பிரச்சினைகளை சரிசெய்ய சட்டம் மற்றும் நிறுவன வரைமுறைகளை வலுப்படுத்துவதற்கும் தேவையான செயல்பாட்டுக்கு பரிந்துரைகளை அளிக்கும்.
இந்தப் பிரச்சினைக்கு தீர்வுகாணும் வகையில் அமைக்கப்பட்டுள்ள இந்தக் குழு தேவையான பரிந்துரைகளையும் திட்டங்களையும் முன்வைத்துக் காலவரம்புக்குள் அமல்படுத்தப்படுவதை உறுதிசெய்யும்.
மத்திய உள்துறை அமைச்சர் திரு ராஜ்நாத் சிங் தலைமையில் அமைக்கப்பட்டுள்ள இந்த அமைச்சர்கள் குழுவில், மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி, பாதுகாப்புத் துறை அமைச்சர் திருமதி நிர்மலா சீதாராமன், மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி மேனகா காந்தி ஆகியோர் இடம்பெற்றுள்ளனர்.
பணிபுரியும் இடங்களில் பெண்களுக்குப் பாதுகாப்பையும், மரியாதையையும் உறுதி செய்வதை இந்த அரசு உறுதிபூண்டுள்ளது. பணிபுரியும் இடங்களில் பாலியல் தொல்லைக்கு எதிராகத் தங்களின் புகார்களை எழுப்பும் வகையில், மத்திய பெண்கள் மற்றும் குழந்தைகள் மேம்பாட்டு அமைச்சகம், மின்னணு தபால்பெட்டியை அமைத்துள்ளது. ஷி-பாக்ஸ் என அழைக்கப்படும் இந்தப் பெட்டியில் ஒருமுறை புகார் அளிக்கப்பட்டால் சம்பந்தப்பட்ட அதிகாரிக்கு நேரடியாக அனுப்பி வைக்கப்படும். புகார்கள் தொடர்பாக எடுக்கப்பட்ட நடவடிக்கைகள் குறித்து தொடர்ந்து கண்காணிக்க வரைமுறைகள் கொண்டுவரப்படும்.
அமைச்சர்கள் கொண்ட இந்தக் குழு அமைக்கப்பட்ட மூன்று மாதங்களுக்குள் தற்போதுள்ள வரைமுறைகளை ஆராய்ந்து அதனை வலுப்படுத்தவும், சிறந்த முறையில் அமலாக்கம் செய்யவும், தேவையான நடவடிக்கைகளைப் பரிந்துரை செய்யும்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 தடுப்பூசி மருந்துகள் கிடைப்பதை உறுதி செய்வதற்கான உத்திகள் குறித்து கோவிட்-19 தடுப்பூசித் திட்டத்தை அமல் செய்வதற்கான தேசிய நிபுணர் குழு கலந்தாய்வு
கோவிட்-19 தடுப்பூசி போடுவதற்கான தேசிய நிபுணர் குழு கூட்டம் முதன்முறையாக ஆகஸ்ட் 12 ஆம் தேதி கூடியது. நிதிஆயோக் அமைப்பின் உறுப்பினர் டாக்டர் வி.கே. பால் தலைமையில் இந்தக் கூட்டம் நடைபெற்றது. சுகாதாரம் மற்றும் குடும்ப நலத்துறை செயலாளரும் இணைத் தலைவராக இதில் பங்கேற்றார்.
தடுப்பூசி மருந்து இருப்பு வைப்பது, தேவைக்கேற்ப கிடைக்கச் செய்வதற்கு டிஜிட்டல் கட்டமைப்பை உருவாக்குவதற்கான, சிந்தனைகளை உருவாக்கி அமல் செய்வதற்கான நடைமுறைகள் குறித்து இந்தக் குழு விவாதித்தது. கடைசிநிலை வரையில் தடுப்பூசி கிடைப்பதை உறுதி செய்வதற்கு, தடுப்பூசி வழங்கலை தடமறிதல் குறித்தும் இதில் ஆலோசிக்கப்பட்டது. நாட்டில் கோவிட்-19 தடுப்பூசி போடுவதற்கான நபர்களைத் தேர்வு செய்வதற்கு விரிவான விதிமுறைகள் பற்றி குழுவினர் விவாதித்தனர். இதற்கான அறிவுறுத்தல்களை தடுப்பூசி குறித்த தேசிய தொழில்நுணுக்க ஆலோசனைக் குழு  அளிக்க வேண்டும் என்றும் கேட்டுக் கொள்ளப்பட்டது. உள்நாட்டு மற்றும் வெளிநாட்டு உற்பத்தியாளர்களிடம் இருந்து கோவிட்-19 தடுப்பூசி மரு்துகளை வாங்குவது, இந்தத் தடுப்பூசிகளைப் போடுவதில் எந்தப் பகுதி மக்களுக்கு முன்னுரிமை அளிப்பது என்ற வழிகாட்டுதல் கொள்கைகளை உருவாக்குதல் குறித்தும் கூட்டத்தில் ஆலோசிக்கப்பட்டது.
கோவிட்-19 தடுப்பூசி மருந்து வாங்குவதற்குத் தேவைப்படும் நிதி மற்றும் அவற்றைப் பெறுவதற்கான வாய்ப்புகள் பற்றியும் நிபுணர்கள் விவாதித்தனர். தடுப்பூசி மருந்துகளை கொண்டு போய் சேர்க்கும் வசதிகள், குளிர்பதன சேமிப்பு வசதிகள், அதுதொடர்பான இதர கட்டமைப்பு வசதிகள் பற்றியும் ஆலோசனைகள் நடந்தன. மேலும், சமன்நிலை அளவில் எல்லோருக்கும் இது கிடைக்க வேண்டும், இதில் வெளிப்படைத்தன்மை இருக்க வேண்டும் என்று கூட்டத்தில் தெரிவிக்கப்பட்டு, அதை உறுதி செய்வதற்கான வழிமுறைகள் குறித்து விவாதிக்கப்பட்டது. தடுப்பூசி மருந்து எந்த அளவுக்குப் பாதுகாப்பானதாக இருக்கும் என்பது குறித்தும், அந்த நோக்கில் கண்காணிப்பது குறித்தும், வெளிப்படையான தகவல் அளிப்பு மற்றும் விழிப்புணர்வு உருவாக்குதல் மூலம் சமுதாயப் பங்கேற்பை ஏற்படுத்துவதற்கான உத்திகள் குறித்தும் இந்தக் கூட்டத்தில் ஆலோசனைகள் நடைபெற்றன.
கோவிட்-19 தடுப்பூசி விஷயத்தில் முக்கியமான பக்கத்து நாடுகளுக்கு இந்தியாவின் ஆதரவு பற்றியும் கருத்துப் பகிர்வுகள் இருந்தன. தடுப்பூசி மருந்து உற்பத்தித் திறனை உள்நாட்டில் உருவாக்குவதில் இந்தியா ஆர்வம் காட்டுவதுடன், இதுகுறித்து சர்வதேச அளவிலும் ஈடுபாடுகள் காட்டுவது குறித்தும் விவாதிக்கப்பட்டது. இந்தியாவில் மட்டுமின்றி, குறைந்த மற்றும் நடுத்தர வருமானம் கொண்ட நாடுகளுக்கும் விரைவாக தடுப்பூசி மருந்துகள் கிடைக்கச் செய்வதிலும் இந்த வகையிலான செயல்பாடுகள் இருக்க வேண்டும் என்று வலியுறுத்தப்பட்டது.
மருந்து கொள்முதலில் மாநிலங்கள் தனித்தனியான பாதைகளை வகுத்துக் கொள்ள வேண்டாம் என்று இந்தக் குழு ஆலோசனை வழங்கியுள்ளது.
பிரதமர் அலுவலகம்
தடுப்பூசி மருந்து வீணாவதை குறைத்ததற்காக, சுகாதார பணியாளர்கள் மற்றும் செவிலியர்களுக்கு பிரதமர் பாராட்டு
கொரோனா தடுப்பூசி மருந்து வீணாவதை குறைக்க, முன்மாதிரியை ஏற்படுத்தியதற்காக சுகாதாரப் பணியாளர்கள் மற்றும் செவிலியர்களுக்கு பிரதமர் திரு நரேந்திர மோடி பாராட்டு தெரிவித்துள்ளார்.
கேரள முதல்வர் பினராயி விஜயன் விடுத்த சுட்டுரையை மேற்கோள்காட்டி, பிரதமர் தனது சுட்டுரையில் கூறியிருப்பதாவது:
‘‘தடுப்பூசி மருந்து வீணாவதை குறைக்க நமது சுகாதார பணியாளர்கள் மற்றும் செவிலியர்கள் ஒரு முன் மாதிரியை ஏற்படுத்தியுள்ளது நல்ல விஷயம். கொவிட்-19க்கு எதிரான போராட்டத்தை வலுப்படுத்துவதில், தடுப்பூசி மருந்து வீணாவதை குறைப்பது மிகவும் முக்கியமானது.’’ என்று குறிப்பிட்டுள்ளார்.
(
சுகாதாரம் மற்றும் குடும்ப நலத்துறை அமைச்சகம்
வட்டார அளவிலான ஆயுஷ்மான் பாரத் சுகாதார திருவிழாக்களில் ஏப்ரல் 19 அன்று 3 லட்சத்து 57 ஆயிரத்துக்கும் மேற்பட்டோர் பங்கேற்றனர்
ஆயுஷ்மான் பாரத் உடல்நலம் மற்றும் ஆரோக்கிய மையங்களின் 4-வது ஆண்டு விழாவை விடுதலையின் அமிர்தப் பெருவிழாவின் கீழ் ஏப்ரல் 16 முதல் ஏப்ரல் 22, 2022 வரை மாநிலங்கள் மற்றும் யூனியன் பிரதேசங்களுடன் இணைந்து மத்திய சுகாதாரம் மற்றும் குடும்ப நல அமைச்சகம் கொண்டாடுகிறது.
நாடு முழுவதும் மிகுந்த உற்சாகத்துடனும் ஆர்வத்துடனும் இது மேற்கொள்ளப்படுகிறது. மத்திய சுகாதார அமைச்சர், மாநிலங்கள்/யூனியன் பிரதேசங்களின் சுகாதார அமைச்சர்கள், நாடாளுமன்ற மற்றும் சட்டமன்ற உறுப்பினர்கள், மத்திய சுகாதார அமைச்சகத்தின் மூத்த அதிகாரிகள், முதன்மை சுகாதாரச் செயலாளர்கள்/மாநிலங்கள்/யூனியன் பிரதேசங்களின் சுகாதாரச் செயலாளர்கள், மாநில சுகாதாரத் துறையின் மூத்த அதிகாரிகள், பிரதிநிதிகள் மற்றும் உள்ளூர் பிரமுகர்கள் இந்த நிகழ்ச்சிகளில் கலந்து கொள்கின்றனர்.
குறைந்த செலவில் எளிதில் அணுகக்கூடிய சுகாதார சேவையை வழங்குவதில் ஆயுஷ்மான் பாரத் உடல்நலம் மற்றும் ஆரோக்கிய மையங்களின் முக்கியத்துவம் குறித்து பொதுமக்களிடையே விழிப்புணர்வை ஏற்படுத்துதல் இதன் நோக்கமாகும்.
ஏப்ரல் 18-22, 2022 வரை ஒவ்வொரு மாநிலம்/யூனியன் பிரதேசத்தின் அனைத்து மாவட்டங்களிலும் குறைந்தது ஒரு வட்டத்தில் என ஒரு லட்சத்துக்கும் அதிகமான ஆயுஷ்மான் பாரத் உடல்நலம் மற்றும் ஆரோக்கிய மையங்களில் சுகாதார திருவிழாக்கள் நாடு முழுவதும் ஏற்பாடு செய்யப்படுகின்றன.
சுகாதார திருவிழாவின் இரண்டாவது நாளில், 3 லட்சத்து 57 ஆயிரத்துக்கும் மேற்பட்ட மக்கள் கலந்து கொண்டனர். நாடு முழுவதும் உள்ள சுமார் 490 பகுதிகளில் சுகாதார திருவிழாவிற்கு ஏற்பாடு செய்யப்பட்டது. மேலும், 60,000 க்கும் மேற்பட்ட ஆபா சுகாதார அடையாள எண்கள் உருவாக்கப்பட்டு 21,000 பிரதமரின் மக்கள் மருந்தக திட்ட தங்க அட்டைகள் வழங்கப்பட்டதோடு, உயர் ரத்த அழுத்தம், நீரிழிவு போன்றவற்றுக்கான பரிசோதனைகளும் செய்யப்பட்டன.
16 ஏப்ரல் 2022 அன்று ஒரே நாளில் மட்டும் ஆயுஷ்மான் பாரத் - உடல்நலம் மற்றும் ஆரோக்கிய மையங்களில் இ-சஞ்சீவனி இயங்குதளம் மூலம் 3 லட்சம் தொலை மருத்துவ ஆலோசனைகள் வழங்கப்பட்டன. இதன் மூலம், ஒரே நாளில் 1.8 லட்சம் தொலை ஆலோசனைகள் என்ற அதன் முந்தைய சாதனை முறியடிக்கப்பட்டது. ஏப்ரல் 19 அன்று நாடு முழுவதும் 25,000-க்கும் மேற்பட்ட தொலை மருத்துவ ஆலோசனைகள் செய்யப்பட்டன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1818374
உணவுப் பதப்படுத்துதல் தொழிற்சாலைகள் அமைச்சகம்
பிரம்மாண்டமான உணவுப் பூங்காக்களை உருவாக்குதல்
உணவுப் பதப்படுத்துதல் துறையில் நவீன உள்கட்டமைப்பை ஏற்படுத்தி விவசாயிகளின் விளைப்பொருட்களை சந்தைக்கு கொண்டு செல்லும் வகையிலான பிரதம மந்திரி கிசான் சம்பதா திட்டத்தின் கீழ், பிரம்மாண்டமான உணவுப் பூங்காக்களை மத்திய உணவுப் பதப்படுத்துதல் அமைச்சகம் செயல்படுத்தி வருகிறது. இந்த உணவுப் பூங்காக்களை அமைச்சகம் தானாக அமைப்பதில்லை. தேவைப்படும் இடங்களில் பெறப்படும் கருத்துக்களின் அடிப்படையில் இவை செயல்படுத்தப்படுகின்றன. இத்திட்டத்தின் கீழ் 41 மெகா உணவுப் பூங்கா திட்டங்களுக்கு அமைச்சகம் ஒப்புதல் அளித்துள்ளது. இதில் 22 பூங்காக்கள் செயல்பட்டு வருகின்றன.
தமிழகத்தில் திருநெல்வேலியில் கடந்த 2021 ஜூன் 23 முதல் செயல்பட்டுவருகிறது.
மக்களவையில் உணவுப்பதப்படுத்துதல் துறை இணையமைச்சர் திரு.பிரகலாத் சிங் பட்டேல் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813637
பிரதமர் அலுவலகம்
கோட்டயத்தில் பசுமை விமான நிலைய திட்டத்தை செயல்படுத்த நிலம் பெறப்பட்டிருப்பதற்கு பிரதமர் பாராட்டு
கோட்டயத்தில்  பசுமை விமான நிலைய திட்டத்தை செயல்படுத்த மத்திய விமானப் போக்குவரத்து அமைச்சகம் சார்பில் இரண்டு ஆயிரத்து இருநூற்று ஐம்பதுக்கும் மேற்பட்ட ஏக்கர் நிலம் பெறப்பட்டிருப்பதற்கு பிரதமர் திரு. நரேந்திர மோடி பாராட்டுத் தெரிவித்துள்ளார்.
இது தொடர்பான விமானப் போக்குவரத்துத்துறை அமைச்சகத்தின் ட்விட்டர் பதிவை தமது ட்விட்டர் பக்கத்தில் பகிர்ந்து பிரதமர் தெரிவித்திருப்பதாவது:
“சுற்றுலாவிற்கும் குறிப்பாக ஆன்மிக சுற்றுலாவிற்கும் மிகச்சிறந்த செய்தி”
பிரதமர் அலுவலகம்
மேகாலயா மாநிலத்தில் முதல் மின்சார ரயில் சேவை துவக்கப்பட்டதற்கு பிரதமர் மகிழ்ச்சி
அபயாபுரி-பஞ்சரத்னா, துத்னை-மெண்டிபாதர் ஆகிய மேகாலயாவின் முக்கிய பகுதிகளில் ரயில்பாதை மின்மயமாக்கல் பணிகளை இந்திய ரயில்வே முழுமையாக நிறைவேற்றியுள்ளதை அடுத்து, அம்மாநிலத்தில் முதன் முறையாக மின்சார ரயில் சேவை தொடங்கப்பட்டிருப்பதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
மேகாலயா பத்திரிகை தகவல் அலுவலகத்தின் ட்விட்டர் பதிவைப் பகிர்ந்து பிரதமர் கூறியிருப்பதாவது:
“மேகாலயாவிற்கும், வடகிழக்குப் பகுதிகளில் இணைப்பை மேலும் வலுப்படுத்துவதற்குமான அற்புதமான செய்தி.”
-----
AD/RB/KPG
(
சிறுபான்மையினர் நலன் அமைச்சகம்
மனுக்கள் மீதான விசாரணை மற்றும் தீர்வு
தேசிய சிறுபான்மையினர் ஆணையத்துக்கு கடந்த ஒரு மாதத்தில் 168 மனுக்கள் வந்துள்ளன. இவற்றில் 73-க்கு தீர்வு காணப்பட்டு, பைசல் செய்யப்பட்டன. எஞ்சிய 95 வழக்குகளில் நடவடிக்கை முன்னெடுக்கப்பட்டு, அறிக்கைகள் கோரப்பட்டுள்ளன. கடந்த ஆண்டு முழுவதும் 1895 மனுக்கள் பெறப்பட்டு, அதில் 1422-க்கு தீர்வு காணப்பட்டுள்ளது.
01.12.2022 முதல் 17.01.2023 வரை தேசிய சிறுபான்மையினர் ஆணையம் 15 விசாரணைகளை நடத்தியுள்ளது. பிரச்சனைகளுக்கு விரைவில் தீர்வுகாணுமாறு சம்பந்தப்பட்ட அதிகாரிகளுக்கு உரிய உத்தரவு பிறப்பிக்கப்பட்டுள்ளது. ஆண்டு முழுவதும் 40 விசாரணைகள் ஆணையத்தில் நடைபெற்றுள்ளன.
பிரதமர் அலுவலகம்
புதுதில்லி செங்கோட்டையில் தொடங்கியுள்ள “ஒளி - ஒலி” காட்சிக்கு பிரதமர் பாராட்டு
17-ம் நூற்றாண்டு முதல் தற்போதைய வரையிலான நமது வரலாறு மற்றும் பாரம்பரியத்தை விளக்கும் “ஒளி - ஒலி” காட்சி புதுதில்லியின் செங்கோட்டையில் தொடங்கியுள்ளது. இது குறித்து மத்திய கலாச்சாரம் மற்றும் சுற்றுலாத்துறை அமைச்சர் திரு ஜி கிஷன் ரெட்டி வெளியிட்டுள்ள ட்விட்டர் பதிவை, பிரதமர் திரு நரேந்திர மோடி தமது ட்விட்டரில் பதிவிட்டு பாராட்டுத் தெரிவித்துள்ளார்.
பிரதமர் வெளியிட்டுள்ள பதிவில், செங்கோட்டையை பார்வையிட கூடுதலாக ஒரு காரணம் கிடைத்திருக்கிறது. நமது கலாச்சாரம் மற்றும் பாரம்பரியம் குறித்த தகவல்களை நவீன முறையில் தெரிந்து கொள்ளலாம் எனக் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 177.50 கோடியைக் கடந்தது
நாட்டில் கடந்த 24 மணி நேரத்தில் 5 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 177.50 கோடியைக்  கடந்தது. 2,03,49,590 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 16,765 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,23,07,686 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.56 சதவீதமாக உள்ளது. கடந்த 24 மணி நேரத்தில் 8,013 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,02,601 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.24 சதவீதமாக உள்ளது.
கடந்த 24 மணி நேரத்தில் 7,23,828 கொவிட் பரிசோதனைகள் செய்யப்பட்டன. இதுவரை சுமார் 76.74 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 1.17 சதவீதமாக உள்ளது. தினசரித் தொற்று விகிதம் 1.11 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801688
(Visitor Counter : 118
ஜல்சக்தி அமைச்சகம்
ஊரகப் பகுதிகள் முழுவதும் கழிப்பறைகள்
ஊரகப் பகுதியில் உள்ள அனைத்து வீடுகளுக்கும் கழிப்பறைகள் கட்டிக் கொடுக்கப்பட்டு, நாட்டில் திறந்தவெளிக்கழிப்பிடம் இல்லா சூழ்நிலையை உருவாக்கும் வகையில், கடந்த அக்டோபர் 2, 2014 அன்று தூய்மை இந்தியா இயக்கத்தை அரசு தொடங்கியது. இதன் மூலம் அனைத்து வீடுகளிலும், கழிப்பறைகள் கட்டப்பட்டன. மாநிலங்கள் மற்றும் யூனியன் பிரதேசங்கள் அளித்த தகவலின்படி, 11 கோடிக்கும் மேற்பட்ட வீடுகளில் கழிப்பறைகள் கட்டப்பட்டுள்ளன. நாட்டின் அனைத்து கிராமங்களிலும் ஏற்கனவே திறந்தவெளி கழிப்பிடமில்லாத பகுதிகளாக அறிவிக்கப்பட்டுள்ளன.
வீடுகளில் கழிப்பறைக் கட்ட இடவசதி இல்லாதவர்களுக்காகவும், புலம்பெயர்ந்தவர்களுக்காகவும் மற்றும் மக்கள் பெருமளவில் கூடியுள்ள இடங்களிலும் சமுதாய தூய்மை வளாகங்கள் கட்டப்பட வேண்டும் என்று வழிகாட்டு நெறிமுறைகளில் கூறப்பட்டுள்ளது. இதுவரை 2.19 லட்சம் சமுதாய தூய்மை வளாகங்கள் கட்டப்பட்டுள்ளன.
இத்தகவலை மக்களவையில் இன்று மத்திய நீர்வளத்துறை இணை அமைச்சர் திரு பிரகலாத் சிங் படேல் எழுத்துபூர்வமாக அளித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 192.88 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 192.88 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 19.70 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1820327
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 189.81 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை 19,688 ஆக குறைந்துள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 189.81 கோடிக்கும் அதிகமான  டோஸ்கள் செலுத்தப்பட்டுள்ளன. 2,34,93,473 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.99 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.05% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,549 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,51,248.
இந்தியாவில் கடந்த 24 மணி நேரத்தில் 3,545 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,65,918 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.98 கோடி . வாராந்திரத் தொற்று 0.79 சதவீதமாக உள்ளது. தினசரித் தொற்று விகிதம் 0.76 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1823128
சமூக நிதி மற்றும் அதிகாரமளித்தல் அமைச்சகம்
உலக அரிவாள் செல் விழிப்புணர்வு தினம் கொண்டாடப்பட்டது
அரிவாள் செல் நோய் பற்றியும், உலகம் முழுவதும் தனிநபர்கள், குடும்பங்கள், சமூகங்கள் மீதான அதன் தாக்கம் பற்றியும், விழிப்புணர்வை ஏற்படுத்தவும் ஒவ்வொரு ஆண்டும் ஜூன் 19 அன்று, உலக அரிவாள் செல் விழிப்புணர்வு தினம் கொண்டாடப்படுகிறது.
அரிவாள் செல் நோய் என்பது மரபணு ரீதியாக ரத்தத்தில் ஏற்படும் பிரச்சனையாகும். இயல்புக்கு மாறான ரத்த சிவப்பணுக்கள் பிறை அல்லது அரிவாள் வடிவம் பெறுவதால் ரத்த நாளங்களில் அடைப்பு ஏற்பட்டு பலவகையான சுகாதாரப் பிரச்சனைகள் ஏற்படுகின்றன.
‘உலகளாவிய அரிவாள் செல் பாதிப்பு சமூகங்களைக் கண்டறிந்து பாதிப்பிலிருந்து மீளும் வகையில் அவர்களை வலுப்படுத்துதல், பிறந்த குழந்தையிடம் நோய் கண்டறிதல், அரிவாள் செல் நோய் நிலையை அறிந்து கொள்ளுதல்’ என்பது இந்த ஆண்டு உலக அரிவாள் செல் நோய் தினத்தின் மையப்பொருளாகும். மரபணு ரீதியாக குழந்தைகளையும், பெரியவர்களையும் புரிந்து கொள்வதற்கும் அரிவாள் செல் நோய்க்கு எதிரான போராட்டத்திற்கும் இந்த மையப்பொருள் முதல்கட்ட நடவடிக்கையாகும். மேலும் அரிவாள் செல் நோய் நிலையைக் கண்டறிவதற்கு நவீனத் தொழில்நுட்பத்தை வலியுறுத்துவதாகவும் இது உள்ளது.
அரிவாள் செல் நோய் பற்றி விழிப்புணர்வை ஏற்படுத்த மத்திய சமூக நீதி மற்றும் அதிகாரமளித்தல் துறை நாடு முழுவதும் 30-க்கும் அதிகமான இடங்களில் பல்வேறு நிறுவனங்களுடன் இணைந்து பல நிகழ்வுகளை நடத்தியது. உலக அரிவாள் செல் விழிப்புணர்வு தினத்தையொட்டி, கருத்தரங்குகள், பயிலரங்குகள் தேசிய அளவில் நடத்தப்பட்டன. இவை தவிர இணையதளம் வழியாக விநாடி வினா நிகழ்ச்சிகளும் கட்டுரை மற்றும் சுவரொட்டி உருவாக்கும் போட்டிகளும் நடத்தப்பட்டன.
சுகாதாரம் மற்றும் குடும்ப நலத்துறை அமைச்சகம்
ராஜஸ்தானில் நான்கு மாவட்ட மருத்துவக் கல்லூரிகளுக்கு அடிக்கல் நாட்டிய பிரதமர் திரு நரேந்திர மோடி சிபெட் ஜெய்பூரை திறந்து வைத்தார்
“ஒவ்வொரு மாநிலத்திற்கும் பயனளிக்கும் வகையில் அகில இந்திய அளவில் மருத்துவ முறையை சீர்திருத்த, முதல்வராக இருந்தபோது நான் பெற்ற அனுபவத்தை பயன்படுத்துகிறேன்”
ராஜஸ்தானில் நான்கு மாவட்ட மருத்துவக் கல்லூரிகள் மற்றும் மத்திய பெட்ரோ கெமிக்கல் பொறியியல் & தொழில்நுட்ப நிறுவனம்  ஜெய்பூர் ஆகியவற்றுக்கு மக்களவை சபாநாயகர் திரு ஓம் பிர்லா, ராஜஸ்தான் முதல்வர் திரு அசோக் கெலாட், மத்திய சுகாதாரம் மற்றும் குடும்ப நலம், இரசாயனங்கள் மற்றும் உரங்கள் அமைச்சர் திரு மன்சுக் மாண்டவியா மற்றும் சுகாதாரம் மற்றும் குடும்ப நலம் இணை அமைச்சர் டாக்டர் பாரதி பிரவின் பவார் ஆகியோரின் முன்னிலையில் பிரதமர் திரு நரேந்திர மோடி இன்று அடிக்கல் நாட்டினார். சிரோஹி, ஹனுமன்கர், பன்ஸ்வாரா மற்றும் தவுசா மாவட்டங்களுக்கு இந்த நான்கு மருத்துவக் கல்லூரிகள் சேவை செய்யும்.
பல சுகாதார அமைப்புகளைக் கொண்டிருப்பதால் நாட்டின் சுகாதாரத் துறையின் குறைபாடுகள் பற்றிய புரிதலை குஜராத்தின் முதல்வராக இருந்த அனுபவம் தமக்கு வழங்கியதாக பிரதமர் குறிப்பிட்டார். "நாட்டின் சுகாதாரத் துறையை மாற்றுவதற்கு ஒரு தேசிய அணுகுமுறை மற்றும் தேசிய சுகாதாரக் கொள்கையை நாங்கள் வகுத்துள்ளோம். தூய்மை இந்தியா இயக்கம் முதல் ஆயுஷ்மான் பாரத் மற்றும் இப்போது ஆயுஷ்மான் பாரத் டிஜிட்டல் திட்டம் வரை, இதுபோன்ற பல முயற்சிகள் இந்த அணுகுமுறையின் ஒரு பகுதியாகும். 2,500 சுகாதார மற்றும் ஆரோக்கிய மையங்களுடன் ராஜஸ்தானில் சுமார் 3.5 லட்சம் மக்கள் ஆயுஷ்மான் பாரத் திட்டத்தின் கீழ் இலவச சிகிச்சை பெற்றுள்ளனர்,” என்று அவர் கூறினார்.
‘இலவச தடுப்பூசி, அனைவருக்கும் தடுப்பூசி’ பிரச்சாரத்தின் வெற்றியை பிரதமர் சுட்டிக்காட்டினார்: ராஜஸ்தானில் 5 கோடிக்கும் அதிகமான டோஸ்களும், இந்தியாவில் 88 கோடிக்கும் அதிகமான கொரோனா தடுப்பூசிகளும் வழங்கப்பட்டுள்ளன
பெட்ரோ கெமிக்கல் தொழில் போன்ற வேகமாக வளர்ந்து வரும் தொழிலுக்கு திறமையான மனிதவளம் தேவை என்று பிரதமர் குறிப்பிட்டார். புதிய சிபெட்: பெட்ரோ கெமிக்கல் தொழில்நுட்ப நிறுவனம் லட்சக்கணக்கான இளைஞர்களை புதிய சாத்தியக்கூறுகளுடன் இணைக்கும் என்று அவர் கூறினார். கழிப்பறைகள், மின்சாரம், எரிவாயு இணைப்புகளின் வருகையால் வாழ்க்கை முறை எளிதாகி இருப்பது குறித்து அவர் சுட்டிக்காட்டினார்.
இந்த முக்கிய நிகழ்வுக்காக தமது நன்றியைத் தெரிவித்த திரு மன்சுக் மாண்டவியா, “ஆரோக்கியத்தை வளர்ச்சியுடன் இணைத்த முதல் நிர்வாகி பிரதமர் திரு நரேந்திர மோடி அவர்கள். அக்டோபர் 7-ம் தேதி அவர் 20 ஆண்டுகள் பொது சேவையை நிறைவு செய்யும்போது, அனைவருடன், அனைவரின் நலன் என்ற அவரது அழைப்பை உருவகப்படுத்தும் சுகாதார துறையின் சாதனைகளை ஒருவர் நினைவு கூராமல் இருக்க முடியாது,” என்றார்.
பழங்குடியினர் அதிகமாகவுள்ள மற்றும் வளர்ச்சியடையாத நான்கு மாவட்டங்களில் மருத்துவக் கல்லூரிகளை அமைப்பதற்காக திரு ஓம் பிர்லா பிரதமருக்கு நன்றி தெரிவித்தார்: "குறைவான கட்டணத்தில் மருத்துவக் கல்வி மற்றும் நல்ல தரமான சுகாதாரப் பாதுகாப்பு சேவைகள் மூலம் உள்ளூர் மக்கள் பெரிதும் பயனடைவார்கள்,” என்று அவர் கூறினார்.
இந்த நிகழ்வு இணையத்தில் கீழ்காணும் இணைப்பில் ஒளிபரப்பப்பட்டது:
https://youtu.be/XZQKOzcqL3c
மனித வள மேம்பாட்டு அமைச்சகம்
கேந்திரிய வித்யாலயா மற்றும் நவோதயா வித்யாலயா பள்ளிகளின் 63 மாணவர்கள் மற்றும் ஆசிரியர்கள் ஜப்பானுக்கு கல்வி சுற்றுலா
மத்திய கல்வி அமைச்சகம், ஜப்பான் அறிவியல் மற்றும் தொழில்நுட்ப ஏஜென்சியுடன் இணைந்து, 63 மாணவர்கள் மற்றும் ஆசிரியர்களைக் கொண்ட குழுவை ஜப்பானுக்கு கல்வி பற்றி அறிந்து கொள்வதற்காக, தொழில்துறை நிறுவனங்கள், அருங்காட்சியகங்கள், பல்கலைக்கழகங்கள், ஆராய்ச்சி நிறுவனங்கள் போன்ற பல்வேறு முக்கியத்துவம் வாய்ந்த இடங்களுக்கு செல்கின்றனர்.
ஜூலை 9 முதல் 15 வரையிலான இந்த ஒரு வார கால ஜப்பான் பயணத்திற்காக மாணவர்கள் மிகவும் உற்சாகமாகவும் ஊக்கமாகவும் உள்ளனர்.
இளம் மாணவர்களிடையே அறிவியல் ஆய்வுகளை வளர்ப்பதற்காக, ஜப்பான் அறிவியல் மற்றும் தொழில்நுட்ப நிறுவனம், இந்திய அரசின் கல்வி அமைச்சகத்தின் பள்ளிக் கல்வி மற்றும் எழுத்தறிவுத் துறையுடன் இணைந்து சகுரா அறிவியல் திட்டத்தின் கீழ், 2014 முதல், சகுரா அறிவியல் உயர்நிலைப் பள்ளித் திட்டத்தைச் செயல்படுத்தி வருகிறது. மாணவர்கள் ஜப்பானுக்கு குறுகிய கால பயணங்களுக்கான திட்டத்தின் கீழ் அழைக்கப்படுகிறார்கள், ஜப்பானின் அதிநவீன அறிவியல் மற்றும் தொழில்நுட்பம் மற்றும் அதன் கலாச்சாரத்தை அனுபவிக்கும் வாய்ப்பை அவர்களுக்கு வழங்குகிறது.
ஏப்ரல், 2016 இல் இந்தியா முதல் முறையாக இந்தத் திட்டத்தில் பங்கேற்றது. இந்தத் திட்டத்தின் கீழ் இதுவரை 411 மாணவர்களுடன் 69 மேற்பார்வையாளர்களும் ஜப்பானுக்குச் சென்றுள்ளனர். கடைசித் தொகுதி நவம்பர் 2019 இல் ஜப்பானுக்குச் சென்றது. தொற்றுநோய் காலத்தில், ஆன்லைன் மூலம் நிகழ்ச்சிகள் நடத்தப்பட்டன.
சுற்றுலா அமைச்சகம்
50 கோடி தடுப்பூசிகள் சுற்றுலாத் துறைக்கு மிகப் பெரிய ஊக்கத்தை அளிக்கும்: திரு.கிஷன் ரெட்டி
கொரோனா தொற்றுக்கான தடுப்பூசிகள் 50 கோடியைத் தாண்டியுள்ளது சுற்றுலாத் துறைக்கு மிகப் பெரிய ஊக்கமாக அமையும் என மத்திய சுற்றுலா, கலாச்சாரம் மற்றும் வடகிழக்கு பிராந்திய மேம்பாட்டுத் துறை அமைச்சர் திரு.கிஷன் ரெட்டி கூறினார்.
மத்திய அமைச்சர் இது பற்றி கூறும்போது, சுற்றுலாத் துறை மீட்சிக்கு தடுப்பூசிகளின் பங்கு மிகவும் முக்கியமானது என்றார். “அனைவருக்கும் தடுப்பூசிகள் செலுத்தப்படுவதால் வெளிநாட்டு பயணிகள் நம்பிக்கை அதிகரித்து சுற்றுலாத் துறை வளர்ச்சி அடைவதோடு, உள்நாட்டு சுற்றுலாவும் இயல்பு நிலைக்குத் திரும்பும்” என்றார்.
பொதுமக்களும், சுற்றுலா துறை சார்ந்தவர்களும் தடுப்பூசி செலுத்திக்கொள்ள முன்வர வேண்டும் என்றும், இதன் மூலம் அவர்கள் வைரஸ் தொற்றில் இருந்து தப்பிக்க முடியும் என்றும் அமைச்சர் வலியுறுத்தினார். மேலும், பொதுமக்கள் சுகாதாரத் துறை அறிவுறுத்தியுள்ள கொரோனா தடுப்பு முறைகளான முகக் கவசம் அணிவது, தனி மனித இடைவெளியைக் கடைபிடிப்பது உள்ளிட்டவற்றைப் பின்பற்ற வேண்டும் என்றும் அவர் கேட்டுக்கொண்டார்.
தடுப்பூசிகள் செலுத்தும் பணி வேகமாக நடைபெற பிரதமர் திரு.நரேந்திர மோடி எடுத்த சீரிய நடவடிக்கைகள் தான் காரணம் என மத்திய அமைச்சர் தெரிவித்தார். மேலும், தற்போது நாம் காணும் முடிவுகள் அனைத்தும் பிரதமர் திரு.நரேந்திர மோடி தலைமையிலான தொலைநோக்குப் பார்வை கொண்ட தலைமையின் கீழ் எங்கள் அரசு மேற்கொண்ட தொடர் முயற்சிகளின் பயன் என்றும் அவர் கூறினார்.
அரசு தடுப்பூசி தயாரிப்புக்கு ஊக்கமளித்து வழிகாட்டியதால்தான் இன்று உலகில் வேறு எந்த நாடுகளிலும் இல்லாத அளவுக்கு அதிக அளவிலான மக்களுக்கு தடுப்பூசி செலுத்தப்படுகிறது என்றும் அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்
https://www.pib.gov.in/PressReleasePage.aspx?PRID=1744080
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 202.16 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 202.16 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 5.17 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857276